## Naredba o zabrani uvoza u Republiku Hrvatsku i provoza preko područja Republike Hrvatske domaćih i divljih preživača i genetskog materijala podrijetlom od preživača iz država članica Europske unije ra

### NN 110/2008 (26.9.2008.), Naredba o zabrani uvoza u Republiku Hrvatsku i provoza preko područja Republike Hrvatske domaćih i divljih preživača i genetskog materijala podrijetlom od preživača iz država članica Europske unije ra

# MINISTARSTVO POLJOPRIVREDE, RIBARSTVA I RURALNOG RAZVOJA

**3241**

Na temelju članka 11. stavka 1. točke 25. Zakona o veterinarstvu (»Narodne
novine«, broj 41/07), ministar poljoprivrede, ribarstva i ruralnog razvoja
donosi

## NAREDBU

### O ZABRANI UVOZA U REPUBLIKU HRVATSKU I PROVOZA PREKO PODRUČJA REPUBLIKE HRVATSKE DOMAĆIH I DIVLJIH PREŽIVAČA I GENETSKOG MATERIJALA PODRIJETLOM OD PREŽIVAČA IZ DRŽAVA ČLANICA EUROPSKE UNIJE RADI SPRJEČAVANJA UNOŠENJA U REPUBLIKU HRVATSKU BOLESTI PLAVOG JEZIKA

I.

Zabranjuje se uvoz u Republiku Hrvatsku i provoz preko područja Republike
Hrvatske:
a) živih domaćih i divljih preživača;
b) embrija/jajnih stanica preživača;
c) sjemena za umjetno osjemenjivanje preživača;
radi sprječavanja unošenja u Republiku Hrvatsku bolesti plavog jezika.
Zabrana iz stavka prvog ove točke ne odnosi se na pošiljke živih preživača,
embrija/jajnih stanica i sjemena za umjetno osjemenjivanje preživača koji
potječu iz drugih država ili dijelova država a provoze se preko područja
navedenih u točki II. ove Naredbe, pod uvjetom da su životinje i prijevozna
sredstva tretirani insekticidima na mjestu utovara ili u svakom slučaju prije
ulaska u zabranjenu zonu, što na certifikatu mora potvrditi ovlašteni veterinar
zemlje izvoznice navodeći naziv korištenog insekticida. Provoz je dozvoljen samo
glavnim cestama i bez zaustavljanja.

II.

Zabrana navedena u točki I. ove Naredbe primjenjuje se na pošiljke podrijetlom
iz država, odnosno njihovih regija navedenih u Dodatku ove Naredbe.

III.

Iz država članica Europske unije odnosno njihovih regija iz točke II. ove
Naredbe dozvoljava se uvoz pod sljedećim uvjetima:
***1. Živi preživači:***
Životinje moraju biti zaštićene od napada vektora *Culicoides* vrsta tijekom
prijevoza do mjesta odredišta te mora biti ispunjen barem jedan od sljedećih
uvjeta:
a) životinje su za vrijeme razdoblja sezonski slobodnog od vektora držane u zoni
sezonski slobodnoj od bolesti plavog jezika od rođenja ili najmanje 60 dana
prije datuma otpreme te su pretražene testom identifikacije uzročnika u skladu s
važećim OIE *Priručnikom za dijagnostičke testove i vakcine*, s negativnim
rezultatom, provedenim najranije sedam dana prije otpreme;
b) životinje su bile zaštićene od napada vektora najmanje 60 dana prije datuma
otpreme;
c) životinje su prije otpreme bile držane u zoni sezonski slobodnoj od bolesti
plavog jezika za vrijeme razdoblja sezonski slobodnog od vektora ili su bile
zaštićene od napada vektora najmanje 28 dana te su tijekom tog perioda serološki
testirane u skladu s važećim OIE *Priručnikom za dijagnostičke testove i vakcine*
na prisutnost protutijela za virus bolesti plavog jezika sa negativnim
rezultatom. Testiranje mora biti provedeno najmanje 28 dana od datuma početka
zaštite životinja od napada vektora ili razdoblja sezonski slobodnog od vektora;

d) životinje su prije otpreme bile držane u zoni sezonski slobodnoj od bolesti
plavog jezika za vrijeme razdoblja sezonski slobodnog od vektora ili su bile
zaštićene od napada vektora najmanje 14 dana te su tijekom tog perioda
pretražene testom identifikacije uzročnika u skladu s važećim OIE *Priručnikom za
dijagnostičke testove i vakcine*, s negativnim rezultatom, provedenim najmanje 14
dana od datuma početka zaštite životinja od napada vektora ili razdoblja
sezonski slobodnog od vektora;
e) životinje potječu iz stada cijepljenih u skladu s programom cijepljenja
odobrenim od nadležnog tijela i životinje cijepljene protiv serotipa(ova) koji
je prisutan ili može biti prisutan u epidemiološki relevantnom zemljopisnom
području podrijetla, te životinje su još uvijek unutar vremenskog razdoblja
imuniteta garantiranog u specifikaciji cjepiva odobrenog za program cijepljenja
i udovoljavaju barem jednom od sljedećih uvjeta:
(i) cijepljene su prije više od 60 dana prije otpreme;
(ii) cijepljene su inaktiviranim cjepivom prije barem onoliko dana koliko je
potrebno za početak stvaranja imuniteta što je određeno u specifikaciji cjepiva
odobrenog za program cijepljenja te su pretražene testom identifikacije
uzročnika u skladu s važećim OIE *Priručnikom za dijagnostičke testove i vakcine*,
s negativnim rezultatom, provedenim najmanje 14 dana od početka stvaranja
imuniteta određenog u specifikaciji cjepiva odobrenog za program cijepljenja;
(iii) prethodno cijepljene i nadocijepljene s inaktiviranim cjepivom unutar
vremena trajanja imuniteta garantiranog u specifikaciji cjepiva odobrenog za
program cijepljenja;
(iv) držane za vrijeme razdoblja sezonski slobodnog od vektora u zoni sezonski
slobodnoj od rođenja ili najmanje 60 dana prije datuma cijepljenja te su
cijepljene inaktiviranim cjepivom prije barem onoliko dana koliko je potrebno za
stvaranje imuniteta što je određeno u specifikaciji cjepiva odobrenog za program
cijepljenja;
f) životinje nisu nikad bile cijepljene protiv bolesti plavog jezika i uvijek su
bile držane na epidemiološki relevantom zemljopisnom području podrijetla gdje
nije bilo, nema ili vjerojatno nema više od jednog serptipa virusa bolesti
plavog jezika i:
(i) serološki su dva puta testirane u skladu s važećim OIE *Priručnikom za
dijagnostičke testove i vakcine* na prisutnost protutijela za serotip virusa
bolesti plavog jezika sa pozitivnim rezultatom,a prvo testiranje uzoraka je
provedeno između 60 i 360 dana prije datuma otpreme dok je drugo testiranje
uzoraka provedeno najranije sedam dana prije datuma otpreme; ili
(ii) serološki su testirane u skladu sa OIE *Priručnikom za dijagnostičke testove
i vakcine* na prisutnost protutijela za serotip virusa bolesti plavog jezika sa
pozitivnim rezultatom, a testiranje je provedeno najmanje 30 dana prije datuma
otpreme i životinje su podvrgnute testu identifikacije uzročnika u skladu s OIE
*Priručnikom za dijagnostičke testove i vakcine* s negativnim rezultatom, koji je
proveden najranije sedam dana od datuma otpreme;
g) životinje nikad nisu bile cijepljene protiv bolesti plavog jezika i bile su
dva puta podvrgnute serološkom testiranju u skladu s važećim OIE *Priručnikom za
dijagnostičke testove i vakcine* za otkrivanje specifičnih protutijela za sve serotipove virusa bolesti plavog jezika s pozitivnim rezultatom za serotipove
prisutne ili vjerojatno prisutne u epidemiološki relevantnom zemljopisnom
području podrijetla, i:
(i) prvo serološko testiranje uzoraka je provedeno između 60 i 360 dana prije
datuma otpreme dok je drugo testiranje uzoraka provedeno najranije sedam dana
prije datuma otpreme; ili
(ii) serološko testiranje za određeni serotip je provedeno najmanje 30 dana
prije datuma otpreme i životinje su bile podvrgnute testu identifikacije
uzročnika u skladu s važećim OIE *Priručnikom za dijagnostičke testove i vakcine*,
s negativnim rezultatom, provedenim najranije sedam dana od datuma otpreme;
***2. Sjeme preživača*** pod uvjetom da je dobiveno od životinja donora koje
ispunjavaju barem jedan od sljedećih uvjeta:
a) držane su izvan zone pod ograničenjem najmanje 60 dana prije početka i
tijekom sakupljanja sjemena;
b) zaštićene su od napada vektora najmanje 60 dana prije početka uzimanja i
tijekom sakupljanja sjemena;
c) držane su tijekom razdoblja sezonski slobodnog od vektora u zoni sezonski
slobodnoj od bolesti plavog jezika, najmanje 60 dana prije početka i tijekom
prikupljanja sjemena te su bile podvrgnute testu identifikacije uzročnika u
skladu s važećim OIE ***Priručnikom za dijagnostičke testove i vakcine***, s
negativnim rezultatom, provedenim najranije 7 dana prije datuma početka
prikupljanja sjemena;
d) serološki pretražene u skladu s važećim OIE *Priručnikom za dijagnostičke
testove i vakcine* kako bi se otkrila protutijela za virus uzročnika bolesti
plavog jezika, s negativnim rezultatom najmanje svakih 60 dana tijekom razdoblja
prikupljanja i između 21 i 60 dana od zadnjeg prikupljanja sjemena;
e) pretražene testom za identifikaciju uzročnika bolesti plavog jezika, u skladu
s važećim OIE *Priručnikom za dijagnostičke testove i vakcine*, s negativnim
rezultatom, u uzorcima krvi uzetim:
(i) kod prvog i zadnjeg prikupljanja sjemena; i
(ii) tijekom razdoblja prikupljanja sjemena:
– najmanje svakih sedam dana, u slučaju testa izolacije virusa,
– najmanje svakih 28 dana, u slučaju testa reakcije lanca polimeraze (PCR);
***3. Embriji/ jajne stanice preživača,*** i to:
a) in vivo uzeti embriji i jajne stanice goveda moraju biti dobiveni od
životinja donora koje ne pokazuju nikakve kliničke znakove bolesti plavog jezika
na dan prikupljanja;
b) embriji i jajne stanice životinja osim goveda i in vitro dobiveni embriji
goveda moraju biti dobiveni od životinja donora koje udovoljavaju barem jednom
od sljedećih uvjeta:
(i) držane su izvan zone pod ograničenjem najmanje 60 dana prije početka i
tijekom prikupljanja embrija/jajnih stanica, što se ne odnosi na embrije i jajne
stanice dobivene od životinja donora držanih na gospodarstvima u kojima postoji
veterinarska zabrana ili mjere karantene vezane za bolest plavog jezika;
(ii) zaštićene su od napada vektora bolesti plavog jezika najmanje 60 dana prije
početka uzimanja i tijekom prikupljanja embrija/jajnih stanica;
(iii) serološki pretražene u skladu s važećim OIE *Priručnikom za dijagnostičke
testove i vakcine*, kako bi se otkrila protutijela za virus bolesti plavog
jezika, između 21 i 60 dana nakon sakupljanja embrija/jajnih stanica s
negativnim rezultatom; ili
(iv) pretražene su testom identifikacije uzročnika u skladu s važećim OIE *Priručnikom za dijagnostičke testove i vakcine*, s negativnim rezultatom, na
uzorku krvi uzetom na dan prikupljanja embrija/jajnih stanica.

IV.

Danom stupanja na snagu ove Naredbe prestaje važiti Naredba o zabrani uvoza u
Republiku Hrvatsku i provoza preko područja Republike Hrvatske domaćih i divljih
preživača i genetskog materijala podrijetlom od preživača iz država članica
Europske unije radi sprječavanja unošenja u Republiku Hrvatsku bolesti plavog
jezika (»Narodne novine«, broj 66/08).

V.

Ova Naredba stupa na snagu danom objave u »Narodnim novi­nama«.

Klasa: 011-02/08-01/5
Urbroj: 525-11-08-01
Zagreb, 16. rujna 2008.

Ministar
**mr. sc. Božidar Pankretić**, v. r.

**DODATAK**

|  |  |  |  |
| --- | --- | --- | --- |
| **Zona u kojoj je prisutan isti serotip virusa BPJ** | **Serotip** | **Država** | **Područje** |
| Zona A | 2, 4, 9, 16 | IT (Italija) | Regija Abruzzo, Regija Molise, Regija Campania, Regija Puglia, Regija Bassilicata, Regija Calabria, Regija Sicilia |
| Zona B | 2,16 | IT (Italija) | Regija Lazio, Regija Umbria |
| Zona D | 16 | Cipar | Cijelo područje |
| Zona F | 8 | AT (Austrija) | Savezne države Vorarlberg i Tirol, osim Istočnog Tirola sa sljedećim regijama: Vorarlberg: Bludenz, Bregenz, Dornbirn, Feldkirch  Tirol: Innsbruck-Stadt, Innsbruck-Land, Imst, Kitzbühel, Kufstein, Landeck, Reutte, Schwaz |
| Zona F | 8 | BE (Belgija) | Cijelo područje |
| Zona F | 8 | CZ(Republika Češka) | Regija Karlovy Vary: Distrikt Sokolov, Distrikt Cheb, Distrikt Karlovy Vary   Regija Plzen: Distrikt Tachov, Distrikt Domazlice, Distrikt Klatovy, Distrikt Plzen-sjever, Distrikt Plzen-grad, Distrikt Plzen-jug, Distrikt Rokycany  Regija Usti nad Labem: Distrikt Chomutov, Distrikt Louny, Distrikt Most, Distrikt Teplice, Distrikt Usti nad Labem, Distrikt Decin, Distrikt Litomerice   Regija Liberec: Distrikt Ceska Lipa, Distrikt Jablonec nad Nisou, Distrikt Semily, Distrikt Liberec |
| Zona F | 8 | CZ(Republika Češka) | Regija Centralni Bohemian: Distrikt Rakovnik, Distrikt Kladno, Distrikt Beroun, Distrikt Melnik, Distrikt Pribram, Distrikt Prague – zapad, Distrikt Prague–istok, Distrikt Benesov, Distrikt Mlada Boleslav, Distrikt Nymburk, Distrikt Kolin, Distrikt Kutna Hora |
| Zona F | 8 | CZ(Republika Češka) | Regija glavni grad Prag: Distrikt glavni grad Prag  Regija Južni Bohemian: Distrikt Strakonice, Distrikt Pisek, Distrikt Prachatice  Regija Hradec Kralove: Distrikt Jicin, Distrikt Trutnov, Distrikt Nachod, Distrikt Hradec Kralove, Distrikt Rychnov nad Kneznou  Regija Pardubice: Distrikt Pardubice, Distrikt Chrudim, Distrikt Usti nad Orlici   Regija Vysocina: Distrikt Havli­ckuv Brod |
| Zona F | 8 | DK (Danska) | Copenhagen (sve općine) Frederiksborg (sve općine) Roskilde (sve općine) West Zealand (sve općine) Storstroem (sve općine)   Funen (sve općine)   South Jutland (sve općine) Ribe (sve općine)   Vejle (sve općine)   Ringkøbing (tri općine): Ikast-Brande, Herning, Ringkøbing-Skjern   Aarhus (pet općina): Samsø, Odder, Århus, Skanderborg, Silkeborg |
| Zona F | 8 | DE (Njemačka) | Cijelo područje |
| Zona F | 8 | FR  (Francuska) | – département de l’Ain;  – département de l’Aisne;  – département de l’Allier;  – département des Alpes-de-Haute-Provence;  – département des Hautes-Alpes;  – département des Alpes-Maritimes;  – département de l’Ardèche;  – département des Ardennes;  – département de l’Aube;  – département de l’Aveyron: cantons de |
| Zona F | 8 | FR  (Francuska) | Conques, Entraygues-sur-Truyère,  Espalion, Estaing, Laguiole, Mur-de-Barrez,  Saint-Amans-des-Cots, Saint-Chélyd’Aubrac,  Sainte-Geneviève-sur-Argence,  Saint-Geniez-d’Olt;  – département des Bouches-du-Rhône;  – département du Calvados;  – département du Cantal;  – département du Cher;  – département de la Corrèze:  arrondissement d’Ussel et cantons de  Égletons, Lapleau, Saint-Privat, Treignac;  – département de la Côte-d’Or;  – département des Côtes-d’Armor;  – département de la Creuse;  – département du Doubs;  – département de la Drôme;  – département de l’Eure;  – département d’Eure-et-Loir;  – département du Finistère;  – département du Gard;  – département d’Ille-et-Vilaine; |
| Zona F | 8 | FR  (Francuska) | – département de l’Indre;  – département d’Indre-et-Loire;  – département de l’Isère;  – département du Jura;  – département de Loir-et-Cher;  – département de la Loire;  – département de la Haute-Loire;  – département de la Loire-Atlantique;  – département du Loiret;  – département de la Lozère;  – département de Maine-et-Loire;  – département de la Manche;  – département de la Marne;  – département de la Haute-Marne;  – département de la Mayenne;  – département de Meurthe-et-Moselle; |
| Zona F | 8 | FR  (Francuska) | – département de la Meuse;  – département du Morbihan;  – département de la Moselle;  – département de la Nièvre;  – département du Nord;  – département de l’Oise;  – département de l’Orne;  – département du Pas-de-Calais;  – département du Puy-de-Dôme;  – département du Bas-Rhin;  – département du Haut-Rhin;  – département du Rhône;  – département de la Haute-Saône;  – département de Saône-et-Loire;  – département de la Sarthe;  – département de la Savoie;  – département de la Haute-Savoie;  – département de la ville de Paris;  – département de la Seine-Maritime;  – département de Seine-et-Marne;  – département des Yvelines;  – département des Deux-Sèvres;  – département de la Somme;  – département du Var;  – département de Vaucluse :  – département de la Vendée;  – département de la Vienne;  – département de la Haute-Vienne: arrondissement de Bellac et cantons de Ambazac, Châteauneuf-la-Forêt, Eymoutiers, Laurière, Nieul, Saint-Junien-Est, Saint-Léonard-de-Noblat, |
|  |  |  | Limoges-Isle, Limoges-Couzeix, Limoges-Le Palais, |
| Zona F | 8 | FR  (Francuska) | Limoges-Panazol, Saint-Junien-Ouest,  Saint-Junien, Limoges;  – département des Vosges;  – département de l’Yonne;  – département du Territoire de Belfort;  – département de l’Essonne;  – département des Hauts-de-Seine; |
| Zona F | 8 | FR  (Francuska) | – département de la Seine-Saint-Denis;  – département du Val-de-Marne;  – département du Val-d’Oise. |
| Zona F | 8 | IT (Italija) | Provincija Verona i Mantova |
| Zona F | 8 | LU (Luxemburg) | Cijelo područje |
| Zona F | 8 | NL (Nizozemska) | Cijelo područje |
| Zona F | 8 | PL  (Poljska) | Zachodniopomorskie: županije: Świnoujście, Kamień Pomorski, Gryfice, Police, Goleniów, jugo-zapadni dio Drawsko Pomorskie, zapadni I jugo-zapadni dio Stargard Szczecihski, Pyrzyce, Gryfino, Myślibórz, Choszczno.  Lubuskie: županije: Gorzów Wlkp, słubicki, sulęcihski, świebodzihski, krośniehski, zielonogórski, żarski, żagahski, nowosolski, wschowski.  Dolnoślqskie: županije: zgor-  zelecki,  bolesławiecki, polkowicki, głogowski, górowski, lubahski, lwowecki, złotoryjski, legnicki, lubihski, wolowski, trzebnicki, jeleniogórski, jaworski, średzki, kamiennogórski, wałbrzyski, świdnicki, wrocławski, kłodzki, dzierżoniowski, ząbkowicki, strzelihski. |
| Zona F | 8 | SV  (Švedska) | Sljedeće županije – cijele županije ili njihovi dijelovi uključeni su u 150 km zarženog područja:  Ale, Alvesta, Alingsås, Borås, Båstad, Bjuv,  Bollebygd, Bromölla, Burlöv, Emmaboda,  Eslöv, Falkenberg, Falköping, Gislaved,  Gnosjö, Göteborg, Habo, Halmstad,  Helsingborg, Herrljunga, Hylte, Härryda,  Hässleholm, Höganäs, Hörby, Höör, Jönköping, Karslhamn, Karlskrona, Klippan,  Kristianstad, Kungälv, Kungsbacka, Kävlinge, Laholm, Landskrona, Lerum, Lessebo, Ljungby, Lomma, Lund, Malmö, |
| Zona F | 8 | SV (Švedska) | Mark, Markaryd, Mullsjö, Mölndal, Nässjö,  Olofström, Osby, Partille, Perstorp, Ronneby, Simrishamn, Sjöbo, Skurup, Staffanstorp, Svalöv, Svedala, Svenljunga, Sävsjö, Sölvesborg, Tingsryd, Tomelilla, Tranemo, Trelleborg, Ulricehamn, Uppvidinge, Vaggeryd, Varberg, Vellinge, Vetlanda, Vårgårda, Värnamo, Växjö, Ystad, Åstorp, Älmhult, Ängelholm, Öckerö, Örkelljunga, Östra Göinge. |
| Zona F | 8 | UK (Ujedinjeno Kraljevstvo | ZARAŽENO PODRUČJE  Zaraženo područje obuhvaća cijelu Englesku i Wales |
| Zona G | 1,2,4,16 | IT (Italija) | Regija Sardegna |
| Zona G | 1,2,4,16 | FR (Francuska) | – département de Haute-Corse  – département de Corse-du-Sud |
| Zona H | Nije određeno | MT (Malta) | Cijelo područje |
| Zona I | 4,1 | PT (Portugal) | Regija Lisboa i Vale do Tejo: sve općine;  Regija Centro: općine Idanha-a-Nova, Castelo Branco, Proença-a-Nova, Vila Velha de Ródão, Mação, Penamacor i Fundão.  Regija Alentejo: sve općine;  Regija Algarve: sve općine. |
| Zona I | 4,1 | ES (Španjolska) | – Autonomna regija Extremadura  – Autonomna regija Madrid  – Autonomna regija Castilla-La Mancha:  Provincija Toledo  Provincija Grad Real  Provincija Albacete: veterinarski distrikt Alcaraz.  – Autonomna regija Andalucía:  Provincija Cadiz  Provincija Huelva  Provincija Sevilla  Provincija Córdoba  Provincija Málaga  Provincija Jaen: veterinarski distrikti Alcalá la Real, Andujar, Jaén, Huelma, Úbeda, Linares i Santiesteban del Puerto.  Provincija Granada: veterinarski distrikti Motril i Órgiva. |
| Zona I | 4,1 | ES (Španjolska) | Provincija Almeria: veterinarski distrikti Poniente, Río Andarax, Bajo Andarax i Alto Almanzora.  – Autonomna regija Castilla i León:  Provincija Ávila: veterinarski distrikti Arenas de San Pedro, Candeleda, Sotillo de la Adrada, El Barco de Ávila, El Barraco, Cebreros, Las Navas del Marqués i Navaluenga.  Provincija Salamanca: veterinarski distrikti Béjar, Grad Rodrigo i Sequeros.  – Gradovi Ceuta i Melilla. |
| Zona K | 1,8 | ES (Španjolska) | – Autonomna regija País Vasco  – Auton Autonomna regija Castilla i León:   Provincija Burgos regija Cantabria  – Autonomna regija Principado de Asturias  – Autonomna regija La Rioja  – Autonomna regija Aragón  – Autonomna regija Navarra  – Autonomna regija Cataluña  – Autonomna regija Galicia  – Autonomna regija Castilla i León:  Provincija Burgos, León i Palencia. |
|  |  |  | – département de l’Ariège;  – département de l’Aude;  – département de l’Aveyron :  arrondissements de Millau, Villefranche de Rouergue et cantons de Bozouls, Cassagnes-Bégonhès, Laissac, Marcillac-Vallon,  Naucelle, Pont-de-Salars, Réquista, Rignac,  Rodez-Est, Salvetat-Peyralès, Baraqueville-Sauveterre, Rodez-Ouest, Rodez-Nord,  Rodez;  – département de la Charente;  – département de la Charente-Maritime;  – département de la Corrèze:  arrondissement de Brive-la-Gaillarde et cantons de Argentat, Corrèze, Mercoeur,  Roche-Canillac, Seilhac, Uzerche, Tulle-Campagne-Nord, Tulle-Campagne-Sud, |
| Zona K | 1,8 | FR (Francuska) | Tulle;  – département de la Dordogne;  – département de la Haute-Garonne; |
| Zona K | 1,8 | FR (Francuska) | – département du Gers;  – département de la Gironde;  – département de l’Hérault;  – département des Landes;  – département du Lot;  – département de Lot-et-Garonne;  – département des Pyrénées-Atlantiques;  – département des Hautes-Pyrénées;  – département des Pyrénées-Orientales;  – département du Tarn;  – département du Tarn-et-Garonne;  – département de la Haute-Vienne : cantons  de Aixe-sur-Vienne, Châlus, Nexon,  Oradour-sur-Vayres, Pierre-Buffière,  Rochechouart, Saint-Germain-les-Belles,  Saint-Laurent-sur-Gorre, Saint-Mathieu,  Saint-Yrieix-la-Perche, Limoges-Condat; |
|  |  | HU  (Mađarska) | ZARAŽENO PODRUČJE  Regija Borsod-Abaúj-Zemplén   Regija Hajdú-Bihar   Regija Heves   Regija Jász-Nagykun-Szolnok Regija Nógrád   Regija Szabolcs-Szatmár-Bereg  Regija Pest   UGROŽENO PODRUČJE  Regija Bács-Kiskun   Regija Békés   Regija Borsod-Abaúj-Zemplén Regija Csongrád   Regija Hajdú-Bihar   Regija Jász-Nagykun-Szolnok Regija Komárom-Esztergom Regija Nógrád   Regija Budapest and Pest   Regija Szabolcs-Szatmár-Bereg |
|  |  | SK  (Slovačka) | Regija Nitra: District Levice  Regija Banská Bystrica: Districts Krupina, |
|  |  | SK  (Slovačka) | Zwolen, Dtva, Banská Bystrica, Vel’ký Krtíš,  Poltár, Lucenec, Brezno, Rimavská Sobota,  Revúca  Regija Žilina: District Liptovský Mikulás  Regija Presov: Districts Humenné, Vravov  nad Topl’ou, Presov, Sabinov, Bardejov,  Kežmarok, Poprad, Levoça, Stropkov Svidník  Regija Košice: Districts Košice, Košice –  okolie, Michalovce, Sobrance, Rožňava,  Spiská, Nová Ves, Genica, Trebisov |

Naredba, NN 110/2008-3241
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)